Ραμοβούνι

Το Ραμοβούνι ή Ρωμιοβούνι είναι μικρό βουνό κοντά στο χωριό Βασιλικό στη Μεσσηνία, στο οποίο γεννήθηκε ο Θεόδωρος Κολοκοτρώνης.Ο τόπος γέννησης του Θεόδωρου Κολοκοτρώνη eleftheriaonline.gr

 Ονομασία 
Το όνομά του όρους αυτού, αντλήθηκε από την παράφραση του ονόματος Ρωμιοβούνι που υποδήλωνε ότι στην περιοχή του βουνού αυτού κατοικούσαν μόνο Έλληνες, σε αντίθεση με άλλες γειτονικές περιοχές, όπου έμεναν και μη Έλληνες.

 Ιστορικά στοιχεία 
Τον Μάρτιο 1770 ξεκίνησαν τα "Ορλωφικά",Εγκυκλοπαίδεια "ΠΑΠΥΡΟΣ-ΛΑΡΟΥΣ-ΜΠΡΙΤΑΝΙΚΑ", τόμος 47, σελ. 155: "Ορλοφικά" η επανάσταση στην οποία συμμετείχε και η οικογένεια Κολοκοτρώνη. Στο συγκεκριμένο βουνό βρέθηκε η μητέρα του -μαζί με άλλους επαναστάτες- τη μέρα που την έπιασαν οι πόνοι της γέννας, προσπαθώντας να αποφύγει την καταδίωξη από τους Τούρκους.Περιγραφή της γέννησης του Θεόδωρου Κολοκοτρώνη  olympia.gr Τότε κάθισε κάτω από ένα δέντρο και γέννησε τον Θεόδωρο Κολοκοτρώνη. Κατόπιν τον έπλυνε στα νερά κοντινής πηγής και -κατά την παράδοση- τον απέθεσε πάνω σε μια μεγάλη πέτρα που σώζεται ακόμα σήμερα.

Ο ίδιος ο Θεόδωρος Κολοκοτρώνης αναφέρει στα απομνημονεύματά του, που υπαγόρευσε στον Γεώργιο Τερτσέτη:Σαν σήμερα γεννήθηκε ο Θεόδωρος Κολοκοτρώνης koitamagazine.gr «Εγεννήθηκα εις τα 1770, Απριλίου 3, τη Δευτέρα της Λαμπρής. Η αποστασία της Πελοποννήσου έγινε εις τα 1769. Εγεννήθηκα εις ένα βουνό, εις ένα δέντρο αποκάτω, εις την παλαιάν Μεσσηνία, ονομαζόμενον Ραμοβούνιο. Ο πατέρας μου ήταν αρχηγός των αρματολών εις την  Κόρινθον. Κάθεταν εκεί τέσσερους χρόνους. Αναχωρεί από την Κόρινθον διά την Μάνην. Έβγαινεν από την Μάνην και εκυνηγούσε τους Τούρκους.»Η καταγωγή του Θεόδωρου Κολοκοτρώνη, όπως την αφηγείται ο ίδιος www.arcadiaportal.gr

 Μνημεία 
Στον χώρο της γέννησης του Θεόδωρου Κολοκοτρώνη, έχει ανεγερθεί από τον Σύλλογο Πελοποννησίων Θεσσαλονίκης "Ο Κολοκοτρώνης"Σύλλογος Πελοποννησίων Θεσσαλονίκης "Ο Κολοκοτρώνης" www.neo.gr ανδριάντας του μεγάλου έλληνα οπλαρχηγού της ελληνικής επανάστασης του 1821, ως ελάχιστος φόρος τιμής στη συμβολή του στον απελευθερωτικό αγώνα του Έθνους. Ο ανδριάντας παρουσιάζει τον Κολοκοτρώνη έφιππο με ένα σπαθί στο χέρι και τοποθετήθηκε στις 16 Αυγούστου 2007. Τα αποκαλυπτήριά του έγιναν από τον τότε Πρόεδρο της Δημοκρατίας Κάρολο Παπούλια στις 20 Νοεμβρίου 2007.Μνημείο Θ. Κολοκοτρώνη στο Ραμμοβούνι Μεσσηνίας vasiliko-messinias.webnode.gr
Κοντά στο σημείο γέννησης, σώζεται ο Βυζαντινός ναός του Αγίου Στεφάνου.

 Εκδηλώσεις 
Την επέτειο της γέννησης του Θεόδωρου Κολοκοτρώνη, στις 3 Απριλίου 1770, τιμούν στο Ραμοβούνι ο Δήμος Οιχαλίας και η Περιφέρεια Πελοποννήσου.Εκδηλώσεις στο Ραμοβούνι www.drt915.gr Επίσης από το 2006 διεξάγεται κάθε χρόνο το "Αντάμωμα των απανταχού Πελοποννησίων", μία εκδήλωση που για πρώτη φορά διοργάνωσε ο Σύλλογος Πελοποννησίων Θεσσαλονίκης "Ο Κολοκοτρώνης".To αντάμωμα των απανταχού Πελοποννησίων

 Παραπομπές 

 Εξωτερικοί σύνδεσμοι - Πηγές 
 Εγκυκλοπαίδεια "ΠΑΠΥΡΟΣ-ΛΑΡΟΥΣ-ΜΠΡΙΤΑΝΙΚΑ", τόμος 34, σελ.335: "Κολοκοτρώνης Θεόδωρος"
 Εδώ γεννήθηκε ο Θεόδωρος Κολοκοτρώνης! (vid) www.messinialive.gr

Κατηγορία:Βουνά της Μεσσηνίας